stanford-oval/wikipedia huggingface dataset:
Arkeisios

Arkeisios oli kreikkalaisessa mytologiassa Ithakan kuningas ja Hyginuksen mukaan Kefaloksen ja Prokriin poika. Ovidius kertoo Arkeisioksen isäksi itse Zeuksen.
Arkeisios nai Khalkomedusan, ja he saivat pojan, Laerteen, josta puolestaan tuli aikanaan Odysseuksen isä.
Arkeeiset muodostumat

Arkeeiset muodostumat ovat arkeeisen aionin aikana noin 4000-2500 miljoonaa vuotta sitten muodostuneita kallioperän osia. Tällaisia ovat esimerkiksi Pohjois-Suomen 3100-2700 miljoonaa vuotta vanhat liuskealueet, jotka sisältävät felssistä gneissiä ja vihreäkivimuodostumia. Arkeeisista muodostumista on esimerkki myös osa Lapin Lapponia-superryhmästä, josta lötyy vulkaniittisia ja sedimenttisiä kivimuodostumia.
Noin 4000 miljoonaa vuotta sitten maapallolle syntyi paljon meteorikraattereita. Meteori-iskun jälkeen paine maan vaippaosassa laski ja tämän seurauksena vaipasta purkautui magmaa, joka oli emäksistä, joskus ultraemäksistäkin. Tämä laava täytti pian laajojakin kraattereita emäksisillä ja ultraemäksisillä  vulkaniiteilla, josta myöhemmin eroosion myötä syntyi sedimenttikiveä. Vulkaniittikerrostumien alakerrokset olivat paineen alaisia ja sulivat tonaliittisiksi granitoideiksi, granodioriiteiksi tai graniitiksi. Niistä Vulkaniiteista, jotka eivät sulaneet, muodostui amfiboliittinen resiitti. 3000-2700 miljoonaa vuotta sitten maapallon kuoren lämpötila oli laskenut huomattavasti maan syntyajoista ja stabiileja eklogiitteja alkoi vajota maan vaippaan, jolloin maankuoren alumiinipitoisuus lisääntyi. Yleensä 3600-2500 miljoonaa vuotta sitten syntyi paljon maankuorta.
Baltian kilven arkeeiset muodostumat jaetaan kahteen gategoriaan perustuen kahteen vuoripoimutukseen. Varhaisarkeeiset muodostumat liitetään saamilaiseen orogeniaan ja myöhäisarkeeiset muodostumat liitetään loppilaiseen orogeniaan.
Arkansas’n lippu

Arkansas’n lippu
Arkansas’n lippu on Yhdysvaltain osavaltio Arkansas’n virallinen tunnus sen sinetin ohella.
Lippu koostuu sinireunaisesta valkoisesta ruudusta (vinoneliö) punaisella taustalla. Lipussa on 29 viisisakarista tähteä. 25 valkoista tähteä on aseteltu siniseen reunaan ja neljä suurempaa sinistä tähteä valkoiseen ruutuun. Sininen teksti ”ARKANSAS” sijaitsee tähtien välissä. Lipun mittasuhteet ovat 2:3.
Lippu otettiin käyttöön 26. helmikuuta 1913. Lippua on sittemmin muokattu vuosina 1923, 1924 ja 2011, jolloin on säädetty muun muassa tähtien määrää, asettelua ja värisävyä.
Edelliset liput

1913–1923
1923–1924
1924–2011
Arkansas State Capitol

| Arkansas State House |
| --- | --- |

Sijainti:   Little Rock, Arkansas
Valmistumisvuosi:  1915
Käyttäjä:  Arkansasin osavaltioparlamentti
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Arkansas State Capitol on rakennus Yhdysvaltain Arkansas’n osavaltion pääkaupungissa Little Rockissa. Se toimii Arkansas’n parlamenttitalona ja se rakennettiin vuosina 1899–1915. Rakennustyöt maksoivat noin 2,2 miljoonaa sen aikaista Yhdysvaltain dollaria. Rakennuksen julkisivu on verhoiltu arkansasilaisella kalkkikivellä. Ennen rakennuksen valmistumista osavaltion lainsäädäntö toimi Old State Housessa, vuosina 1833–1842 rakennetussa uusklassisessa rakennuksessa.
Aiheesta muualla

Wikimedia Commonsissa on kuvia tai muita tiedostoja aiheesta .
Virtuaalivierailu Arkansas State Capitoliin (Arkistoitu – Internet Archive)
Asiakirjastandardi

Asiakirjastandardi on standardi, jonka mukaan viralliset asiakirjat tulisi kirjoittaa. Suomalainen asiakirjan perusstandardi on SFS 2487, jossa asiakirjojen luettavuutta pyritään parantamaan asettelun avulla. Standardit voivat muuttua vuosittain, ja suomalaisia standardeja ylläpitää Suomen Standardisoimisliitto.
Aiheesta muualla

Suomen standardisoimisliitto
SFS:n oppilaitossivuston asiakirjaviestinnän osio
Suomalainen asiakirjastandardiesimerkki (Arkistoitu – Internet Archive)
Finnish SFS 2487 standard document template
Chinese Democracy Tour

| Chinese Democracy World Tour> Guns N’ Roses |
| --- | --- |
Albumi:  Chinese Democracy
Esitykset:  2001: 4 (26 peruutettu) 2002: 22 (17 peruutettu) 2003: 0 (2 peruutettu) 2004: 0 (1 peruutettu) 2006: 74 (7 peruutettu) 2007: 19 (2 peruutettu) 2009: 4 2010: TBD
Chinese Democracy World Tour on hard rock -yhtye Guns N’ Rosesin Euroopan-kiertue 2001 sekä maailmankiertue vuosina 2002/2003, 2006 ja 2009/2010. Kiertueen tähän mennessä olleet keikat ovat olleet loppuunmyytyjä ja saaneet hyvät arvostelut. Kiertue on rikkonut myös monia katsojaennätyksiä päihittäen muun muassa Lady Gagan. Guns N’ Roses esiintyi Suomessa Helsinki Live Festivalilla 5. kesäkuuta 2010.
2002/2003

| Päivämäärä |  | Kaupunki | Valtio | Paikka |
| --- | --- | --- | --- | --- |
| 14. elokuuta 2002 |  | Hongkong | Kiina | Hong Kong Exhibition Centre |
| 17. elokuuta 2002 |  | Chiba | Japani | Chiba Marine Stadium |
| 18. elokuuta 2002 |  | Osaka | Japani | WTC Open Air Stadium |
| Päivämäärä |  | Kaupunki | Valtio | Paikka |
| --- | --- | --- | --- | --- |
| 23. elokuuta 2002 |  | Leeds | Englanti | Temple Newsam Park |
| 24. elokuuta 2002 |  | Hasselt | Belgia | Pukkelpop Field |
| 26. elokuuta 2002 |  | Lontoo | Englanti | London Arena |
| Päivämäärä |  | Kaupunki | Valtio | Paikka |
| --- | --- | --- | --- | --- |
| 29. elokuuta 2002 |  | New York City | Yhdysvallat | Radio City Music Hall |
08.11.2002 -  Tacoma Dome (Tacoma, Washington)
11.11.2002 -  Idaho Center (Nampa, Idaho)
14.11.2002 -  Target Center (Minneapolis, Minnesota)
15.11.2002 -  Fargodome (Fargo, Pohjois-Dakota)
17.11.2002 -  The MARK of the Quad Cities (Moline, Illinois)
18.11.2002 -  Allstate Arena (Rosemont, Illinois)
21.11.2002 -  The Palace of Auburn Hills (Auburn Hills, Michigan)
22.11.2002 -  Mellon Arena (Pittsburgh, Pennsylvania)
24.11.2002 -  Gund Arena (Cleveland, Ohio)
25.11.2002 -  Nationwide Arena (Columbus, Ohio)
27.11.2002 -  Pepsi Arena (Albany, New York)
29.11.2002 -  Air Canada Centre (Toronto, Ontario)
30.11.2002 -  John Labatt Centre (London, Ontario)
02.12.2002 -  Fleet Center (Boston, Massachusetts)
03.12.2002 -  Hartford Civic Center (Hartford, Connecticut)
05.12.2002 -  Madison Square Garden (New York City, New York)
Peruutettu
07.11.2002 -  GM Place (Vancouver, Brittiläinen Kolumbia)
06.12.2002 -  First Union Center (Philadelphia, Pennsylvania)
08.12.2002 -  The Spectrum (Philadelphia, Pennsylvania)
08.12.2002 -  Wachovia Arena at Casey Plaza (Wilkes Barre, Pennsylvania)
09.12.2002 -  MCI Center (Washington, D.C.)
11.12.2002 -  Bi-Lo Center (Greenville, Etelä-Carolina)
13.12.2002 -  Ice Palace (Tampa, Florida)
14.12.2002 -  Cruzan Amphitheatre (West Palm Beach, Florida)
16.12.2002 -  Mississippi Coast Coliseum  (Biloxi, Mississippi)
17.12.2002 -  Compaq Center (Houston, Texas)
19.12.2002 -  American Airlines Center (Dallas, Texas)
22.12.2002 -  US Airways Center (Phoenix, Arizona)
27.12.2002 -  San Diego Sports Arena (San Diego, Kalifornia)
28.12.2002 -  Mandalay Bay Resort (Las Vegas, Nevada)
30.12.2002 -  Arco Arena (Sacramento, Kalifornia)
31.12.2002 -  Compaq Center (San Jose, Kalifornia)
03.01.2003 -  Great Western Forum (Inglewood, Kalifornia)
04.01.2003 -  Arrowhead Pond  (Anaheim, Kalifornia)
Aucklandin teknillinen yliopisto

Aucklandin teknillinen yliopisto (Auckland University of Technology (AUT)) on teknillinen yliopisto Aucklandissa Uudessa-Seelannissa. Kyseessä on Uuden-Seelannin uusin yliopisto, joka sai yliopistostatuksen vuonna 2000.
Tiedekunnat

Yliopistolla on viisi tiedekuntaa:
Taloustieteiden ja lakitieteen tiedekunta
Kulttuuritieteiden ja yhteiskuntatieteiden tiedekunta
Muotoilun ja luovien teknologioiden tiedekunta
Terveys- ja ympäristötieteiden tiedekunta
Maori- ja alkuperäisasukkaiden tutkimuksen tiedekunta
Antalya

| Antalya |
| --- | --- |
 Konyaaltin uimaranta Antalyassa
 Antalya
 Koordinaatit: 36°54′0″N, 30°41′0″E 
Valtio:   Turkki
Maakunta:  Antalya
Hallinto:  
 – Pormestari:  Muhittin Böcek
Pinta-ala:  
 – Kokonaispinta-ala:  1 475 km²
Väkiluku (2019):  1 240 891
Infobox OKVirheellinen NIMI-arvo: 
Antalya on kaupunki Turkissa, Välimeren Antalyanlahden rannikolla. Kaupungissa on 1 240 891 asukasta (vuoden 2019 laskenta). Kaupunki on peräisin heettiläisten ajoilta, ja sen ympäristössä on useita arkeologisia kohteita.
Historia

Kaupungin perusti ilmeisesti Pergamonin kuningas Attalos II noin vuonna 150 eaa. Kuollessaan vuonna 133 eaa. hän jätti sen roomalaisille. Roomalaiset ja heidän jälkeensä Bysantti hallitsi kaupunkia yhteensä liki tuhat vuotta. 1100-luvulla oli seldžukkien vuoro, ja vuonna 1420 osmanit ottivat vuorostaan kaupungin hallintaansa.[lähde? ] Antalya mainitaan jo Uudessa testamentissa Attalia-nimellä.
Ilmasto

Antalyassa on Välimeren seudulle tyypillinen talvisateiden ilmasto. Sateita saadaan lokakuusta huhtikuuhun ja kesällä on kuivaa. Vuosittainen sadanta on noin 1 060 millimetriä. Lämpimintä on heinä- ja elokuussa, jolloin päivän keskilämpötila on 22–34 °C. Viileintä on tammikuussa, jolloin keskilämpötila on 6–15 °C.
Matkailu

Antalyan lentoasema palvelee myös muihin lähellä oleviin lomakohteisiin kuten Alanyaan, Side ja Kemeriin saapuvia matkailijoita. Matkailu Antalyassa keskittyy lähinnä vanhan keskustan ja sataman itä- ja länsipuolilla muutaman kilometrin päässä olevien uimarantojen lähettyville, Laraan ja Konyaaltiin, sillä keskusta-alueen läheisyydessä molemmin puolin rannikko on hyvin jyrkkää.
Antalyan kaupungin alueella ja sen lähellä on useampia vesiputouksia. Kuljettaessa keskustasta Laran rantaan vievää tietä ohitetaan alempi Düdenin putous, jossa joki putoaa sananmukaisesti mereen (40 m). Putouksen viereen, pitkin jyrkkää rantaa, on rakennettu puisto. Puistossa on ravintola ja palveluita. Muita näkemisen arvoisia putouksia Antalyan hallintoalueella vähän kauempana ovat muun muassa Kursunlun putoukset ja Manavgatin putoukset (Side).
Liikkuminen on Antalyassa matkailijallekin melko helppoa. Keskustaan vievät pääkadut kulkevat pitkin rannikkoa. Muutaman minuutin välein kulkevat pikkubussit (dolmus) poimivat kyytiinsä mistä tahansa keskusta-alueen ulkopuolella, samoin kuin kaupunkiliikenteen punavalkoiset linja-autot. Keskusta-alueella kulkevat raitiovaunut. Antalyasta toisiin kaupunkeihin pääsee myös julkisilla kulkuvälineillä. Linja-autoasema on Konyaalti-rannan suunnassa, hieman enemmän sisämaassa.
Antalya muuttuu jatkuvasti ja sitä rakennetaan. Viime vuosina Antalyaan on alkanut nousta myös yhä suurempia ostoskeskuksia. Yksi suosituimmista ostoskeskuksista on Migros Konyaaltissa. Kauppakeskuksessa on sekä turkkilaisten, että eurooppalaisten ketjujen liikkeitä. Kauppakeskuksen lähellä on suuri puisto, jonka aitojen sisäpuolella on muun muassa Antalyan kaupungin ooppera ja baletti sekä kulttuurikeskuksena toimiva "Lasipyramidi". Kadun toisella puolella on huvipuisto. Samalla suunnalla on myös Mini City, puisto, jossa on pienoismalleina useita Turkin rakennettuja ja luonnon nähtävyyksiä.
Keskustan pääkaduilla on myös pikaruokapaikkoja sekä kansainvälisten ketjujen ravintoloita. Antalyan rannoilla on myös vesipuistoja.
Aiheesta muualla

Kuvia tai muita tiedostoja aiheesta Antalya Wikimedia Commonsissa
All you want to know about Antalya !
Mini City (Arkistoitu – Internet Archive)
Antalya Maps (Arkistoitu – Internet Archive)
Antalya Web Site
Düdenin putous.
Atsorellat

| Atsorellat |
| --- | --- |
 Mattoatsorella (Azorella trifurcata)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Alaheimo::  Azorelloideae
Suku::  Atsorellat Azorella  Lam.
Katso myös
   Atsorellat Wikispeciesissä   Atsorellat Commonsissa 
Infobox OKNimi-testi OK: 
Atsorellat (Azorella) on sarjakukkaiskasvien (Apiaceae) heimoon kuuluva kasvisuku. Sukuun kuuluu noin 30–45 lajia.
Atsorelloja ei kasva Suomessa luonnonvaraisina, mutta mattoatsorellaa eli atsorellaa (Azorella trifurcata) käytetään koristekasvina.
Lajeja

Azorella aretioides
Azorella compacta
Azorella crassipes
Azorella glacialis
Azorella pectinata
Azorella selago
Azorella trifurcata – mattoatsorella eli atsorella
Aiheesta muualla

Finto: Kassu – Kasvien suomenkieliset nimet: Azorella
iNaturalist: Suku Azorella
Global Biodiversity Information Facility (GBIF): Azorella (englanniksi)
BPF

BPF voi tarkoittaa seuraavia:
Berkeley Packet Filter, verkkopakettien analysointi käyttöjärjestelmissä
Kaistanpäästö- ja kaistanestosuodatin elektroniikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”BPF”, voi hakea sivunnimihaulla, laajalla sivunnimihaulla tai tekstihaulla.
Athanasía Aarniosuo

| Athanasía Aarniosuo> Henkilötiedot |
| --- | --- |
Koko nimi:  Athanasía Maria Aarniosuo
Syntynyt: 1981 Rautjärvi
Kansalaisuus:  Suomi
Ammatti:  taidegraafikko, taidehistorioitsija, taidejournalisti ja kuraattori
Aiheesta muualla
Kotisivut
Athanasía Maria Aarniosuo (o.s. Androutsopoulos, s. 1981 Rautjärvi) on vantaalainen taidegraafikko, taidehistorioitsija, taidejournalisti ja kuraattori. Aarniosuo on opiskellut Helsingin yliopistossa taidehistoriaa ja Aberdeenin Gray's School of Artissa taidegrafiikkaa.
Aarniosuon töiden toistuva teema on kerronnallisuus. Teokset ovat värikkäitä kuvasarjoja. Aarniosuo on työskennellyt taideresidensseissä Skotlannissa, Kanadassa, Suomessa, Liettuassa ja Kreikassa. Hän on osallistunut useaan ryhmänäyttelyyn, joita ovat muun muassa MUU ry:n ”Suoraan seinään”, Kappatos-gallerian ”Rooms2010” Ateenassa ja ”9th Lessedra World Art Print Annual 2010” Bulgarian Sofiassa. Aarniosuolla on ollut yksityisnäyttelyitä Suomessa, Kreikassa, Skotlannissa, Kanadassa ja Virossa. Aarniosuo on Suomen Taidegraafikot ry:n jäsen.
Aarniosuo on työskennellyt muun muassa Helsingin Designmuseossa, Visuaalisen taiteen keskus Framessa, Galleria Forum Boxissa ja HIAP - Helsinki International Artist Programmessa koordinaattorina ja muissa tehtävissä.
Hän työskentelee myös Helsingin Sarjakuvakeskuksella.
Yksityiselämä

Athanasía Aarniosuo syntyi Lappeenrannassa ja on asunut muun muassa Kreikassa, Suomessa ja Skotlannissa. Aarniosuo on naimisissa, ja hänellä on kaksi lasta.[lähde? ]
Aiheesta muualla

Athanasía Aarniosuo Kuvataiteilijamatrikkelissa
Athanasía Aarniosuon kulttuuriblogi
Athanasía Aarniosuon verkkosivut
”Työstäni pieni osa on taiteentekemistä – taidegraafikko Athanasia Aarniosuo tasapainoilee rahan ja luovuuden rajapinnalla”, audio 18 min, Yle Areena
Arkansasinbulldoggi

| Arkansasinbulldoggi> Avaintiedot |
| --- | --- |
Alkuperämaa:   Arkansas,  Yhdysvallat
Määrä:  harvinainen
Rodun syntyaika:  1900-luvun loppu
Muita nimityksiä:  Arkansas Giant Bulldog, Olde Bulldogge
FCI-luokitus:  ei FCI-rotu
Ulkonäkö
Paino:  25–30 kg
Säkäkorkeus:  45–55 cm
Väritys:  kaikki sallitaan
Arkansasinbulldoggi (Arkansas Giant Bulldog) on yhdysvaltalainen koirarotu. Vaikka sitä kutsutaankin toisinaan nimellä Olde Bulldogge, sitä ei tulisi sekoittaa vanhaenglanninbulldoggiin (Olde English Bulldogge).
Ulkonäkö

Arkansasinbulldoggilla sallitaan kaikki värit ja väriyhdistelmät. Säkäkorkeus vaihtelee 45–55 cm ja paino 25–30 kg välillä.
Alkuperä

Rotu kehitettiin 1900-luvun lopulla englanninbulldoggin ja amerikanstaffordshirenterrierin (tai amerikanpitbullterrierin) välisistä risteytyksistä. Se on yksi useista viimeaikaisista projekteista luoda uudelleen alkuperäisen kaltainen englanninbulldoggi, jossa ei esiintyisi modernin näyttelybulldoggin ylijalostettuja piirteitä.
Ask (ravintola)

| Ask Matur Ab |
| --- | --- |
Yritysmuoto:  Osakeyhtiö
Toimitusjohtaja:  Linda Stenman-Langhoff
Avainhenkilöt:  Head Chef Filip Langhoff
Kotipaikka:  Vironkatu 8, 00170 Helsinki (Kruununhaka)
Toimiala:  ravintola
Tuotteet:  fine dining -ravintola-annokset ja ateriakokonaisuudet
Kotisivu:  restaurantask.com
Huomioitavaa:  Vuoden ravintola 2014,  Michelin-tähti (2014-)
Infobox OKVirheellinen NIMI-arvo: 
Ravintola Ask palvelee Kruununhaassa.
Ask oli Helsingin Kruununhaassa vuodesta 2012 vuoteen 2019 toiminut ravintola.
Gastronomien seura valitsi Askin Vuoden ravintolaksi vuonna 2014. Vuonna 2014 ravintola sai Michelin-tähden. ja piti sen siitä lähtien. Toukokuussa 2017 julkaistussa White Guide Nordic 2018 listauksessa Ask oli Global Master Class luokkaa ja paras suomalainen ravintola.
Ravintolan keittiömestarina ja omistajana toimi Filip Langhoff ja toisena ravintoloitsijana ja omistajana Linda Stenman-Langhoff, joka toimi myös sommelierina.
Restaurant Askissa oli 22 asiakaspaikkaa (toisen lähteen mukaan 26). Ruoka tehtiin kotimaisista luomuraaka-aineista ja sesongin aineksia hyödyntäen. Inspiraatio tuli luonnosta, ympäristöstä ja ihmisistä ympärillä. Ravintolalla oli lounastarjoilu perjantaina ja lauantaina, ja illallista se tarjoili keskiviikosta lauantaihin.
Ask suljettiin keittiön tilanpuutteen vuoksi.
Samassa osoitteessa toimi 20 vuotta aiemmin ravintola Safka ja sen jälkeen Luomo. Askin jälkeen samassa paikassa toimii Langhoffien toinen ravintola nimeltään Jord.
Aiheesta muualla

Tripadvisor: Erinomainen kohde (tripadvisor.fi)
Restaurant Ask
White Guide Nordic 2018 (Arkistoitu – Internet Archive)
Michelin Guide: Ask (Arkistoitu – Internet Archive)
Arno Miettinen

Arno Miettinen (s. 1. heinäkuuta 1948 Taipalsaari) oli Vihdin kunnanjohtaja vuodesta 1995 lähtien ja Rauman kaupunginjohtaja vuodesta 2005 vuoteen 2012, jolloin hän jäi eläkkeelle. Rauman kaupunginvaltuusto valitsi Miettisen yksimielisesti. Ennen kunnanjohtajauraansa hän oli työskennellyt Salossa ensin henkilöstöpäällikkönä, sitten kaupunginkamreerina ja kaupunginsihteerinä. Hän on valtiotieteen kandidaatti. Eläkkeelle jäätyään Miettinen toimi valtionosuusuudistuksen selvitysmiehenä.
BPAN-oireyhtymä

BPAN-oireyhtymä on synnynnäinen neurodegeneratiivinen sairaus, jossa aivoihin ilmaantuu rautakertymiä. Sen nimessä oleva lyhenne tulee englannin kielen sanoista beta-propeller protein-associated neurodegeneration. BPAN-oireyhtymä kuuluu NBIA-tautien (hermostorappeumat aivojen rautakertymillä) ryhmään ja aiheuttaa NBIA-tapauksista arviolta 35–40 %. Näin sitä pidetään tautiryhmän sairauksista kaikkein yleisimpänä.
BPAN-oireyhtymän oireille tyypillistä on niiden eteneminen kahdessa vaiheessa. Ensimmäinen vaihe alkaa varhaislapsuudessa. Sille ominaisia ovat kehitysviiveet, kehitysvamma, motoristen taitojen vaikeutuminen ja puheen ongelmat. Toinen vaihe alkaa keskimäärin 25 vuoden iässä ja ilmenee lisääntyvänä dystoniana, spastisuutena, parkinsonismina sekä kognitiivisten taitojen heikkenemisenä. Kognitiivisten kykyjen heikkeneminen on usein nopeaa ja johtaa dementiaan. Hyvällä hoidolla potilaat saattavat elää keski-ikään asti. Oirekuvassa esiintyy kuitenkin suurta yksilöllistä vaihtelua.
BPAN-oireyhtymään liittyvä dystonia ilmenee usein ensimmäiseksi käsissä. Sen yhteydessä esiintyvä vapina on typillisesti vähäisempää kuin muista syistä johtuvassa parkinsonismissa. Liikehäiriöt ja parkinsonismi voivat edetä hermoston rappeutuessa nopeasti, mutta oirekuvan yksilöllisyyden johdosta kaikilla ei ilmene kognitiivisten kykyjen heikkenemistä. Varhaislapsuudessa alkavat puhe- ja liikkumisvaikeudet voivat johtaa siihen, että puhetaitoa ei juuri kehity ja kävelykyky oireiston edetessä katoaa. Käsien pakkoliikkeet voivat myös vaikeuttaa hienomotoriikkaa vaativia toimia. Noin 60 %:lle BPAN-oireyhtymästä kärsivistä on kehittynyt lapsuuden aikana epilepsia, joka kuitenkin usein lievenee lapsen varttuessa ja joskus häviää. Epilepsia voi ilmetä monin kohtaustyypein, osalla muistuttaen Westin oireyhtymään tai Lennox–Gastaut’n oireyhtymään kuuluvaa epilepsiaa. Varhaislapsuudessa ilmeneviin oireisiin saattaa kuulua myös näköhäiriöitä verkkokalvon tai näköhermon poikkeavuuksien seurauksena. Käsien pakkoliikkeiden ohella saattaa ilmetä bruksismia. Autismin kirjon häiriölle ominaiset käytöspiirteet ja unihäiriöt ovat mahdollisia. Raudan kertyminen aivoihin on yleensä vasta oireyhtymän etenemisen myöhäisessä vaiheessa aivokuvantamisella havaittavaa.
BPAN-oireyhtymä johtuu X-kromosomin WDR45-geenin mutaatioista ja periytyy vallitsevasti. Yleensä se kuitenkin johtuu de novo -mutaatiosta. Oirekuvan yksilöllisen vaihtelun takia vasta mutaation löytyminen vahvistaa diagnoosin. Rettin oireyhtymän piirteet voivat osin muistuttaa erehdyttävästi BPAN-oireyhtymää. Hoito on oireenmukainen. Ennenaikaiseen kuolemaan voivat johtaa liikehäiriön ja dementian komplikaatiot. BPAN-oireyhtymän arvioitu esiintyvyys on 2–3 / 1 000 000. Oireisto kuvattiin vuonna 2002 ja uudelleen 2009. Tobias Haack paikansi vuonna 2012 oireet aiheuttavan geenivirheen sijainnin ja otti tilasta käyttöön BPAN-lyhenteen.
Antti Koskinen (muusikko)

| Antti Koskinen |
| --- | --- |
 Antti Koskinen
Henkilötiedot
Koko nimi:  Antti Juhani Koskinen
Syntynyt: 13. maaliskuuta 1922 Helsinki
Kuollut: 6. kesäkuuta 1982 (60 vuotta) Helsinki
Ammatti:  oopperalaulaja, kanttori-urkuri, laulupedagogi
Muusikko
Taiteilijanimi:  Sulo Sala
Tyylilajit:  Klassinen musiikki, Viihdemusiikki
Palkinnot
 Director cantus -arvonimi (1960) Pro Finlandia -mitali (1969) 
  [ Muokkaa Wikidatassa ] [ ohje ]  
Antti Juhani Koskinen (13. maaliskuuta 1922 Helsinki – 6. kesäkuuta 1982 Helsinki) oli suomalainen laulutaiteilija, kanttori-urkuri ja laulupedagogi.
Opinnot

Antti Koskinen aloitti opintonsa Sibelius-Akatemiassa 1938 lauluopinnoilla Einar Collianderin ja professori Oiva Soinin, pianonsoiton opinnoilla Eino Lindholmin ja Kerttu Bernhardin sekä urkujensoiton opinnoilla professori Elis Mårtensonin johdolla.
Ensikonserttinsa hän piti 1943 ja suoritti kanttoriurkurin sekä musiikinopettajan tutkinnot 1945 ja päätti opintonsa Sibelius-Akatemiassa keväällä 1946 suoritettuaan lauludiplomin.
Antti Koskinen jatkoi opintojaan vuosina 1948–1965 (muun muassa tanskalaisen Magnus Andersenin oppilaana) useilla opintomatkoilla Skandinaviaan, Keski-Eurooppaan ja 1950 Yhdysvaltoihin.
Ura

Opettajan uransa Sibelius-Akatemiassa Antti Koskinen aloitti viransijaisena vuonna 1944, jonka jälkeen hän siirtyi vakinaiseksi opettajaksi 1954, lehtoriksi 1961 ja ylemmän palkkaluokan lehtoriksi 1966.
Antti Koskinen toimi 1950–1970-luvuilla monien merkittävien suomalaisen laulutaiteen henkilöiden laulunopettajana ja johti vuosina 1953–1963 Nils-Eric Fougstedtin perustamaa Radiokuoroa (alkujaan "Radion solistikuoro").
Koskinen oli Suomalaisen oopperan solisti 1945–1948. Hän toimi kanttoriurkurina Pasilan kirkossa 1945–1957, kanttorina Helsingin Vanhassa kirkossa 1957–1967 ja kanttorina Helsingin tuomiokirkossa 1967–1970.
Lisäksi Antti Koskinen esiintyi laulajana konserteissa ja radiossa Suomessa, Skandinaviassa, Keski-Euroopassa ja Yhdysvalloissa sekä toimi oratorio- ja sinfoniakonserttien solistina ja konserttisäestäjänä sekä m.m. Polyteknikkojen Kuoron solistina. Antti Koskinen toimi Suomen Solistiyhdistys ry:n johtokunnassa vuosina 1967–1976.
Klassisen musiikin uransa ohella Antti Koskinen levytti taiteilijanimellä Sulo Sala myös viihdemusiikkia muun muassa Metro-tyttöjen, Decca-orkesterin, Ramblers-orkesterin ja Viljo Vesterisen solistiyhtyeen kanssa sekä esiintyi sota-aikaisilla viihdytyskiertueilla.
Koskinen esiintyi vuonna 1943 elokuvassa Tositarkoituksella ja vuonna 1944 kolmella Jussi-Patsaalla palkitussa elokuvassa Herra ja ylhäisyys.
Antti Koskiselle myönnettiin arvonimi Director cantus vuonna 1960, ja hän sai Pro Finlandia -mitalin vuonna 1969.
Perhe

Antti Koskisen puoliso oli muotitaiteilija Pirkko Hellevi Koskinen o.s. Krapinoja, ja heillä oli kaksi lasta, tytär Hanna (s. 1957) ja poika Juha (s. 1959). Antti Koskisen äiti oli Martta Koskinen, ja hänen isänsä Gunnar Koskinen toimi Helsingin kaupunginorkesterin lyömäsoittajana sekä Sibelius-Akatemian lyömäsoittimien opettajana.
Oopperarooleja

Lenski (Jevgeni Onegin)
Vladimir Igorevitš (Ruhtinas Igor)
Kreivi Almaviva (Sevillan parturi)
Alfredo (La Traviata)
Pinkerton (Madama Butterfly)
Turiddu (Cavalleria rusticana)
Silvio (Pajatso)
Walther (Tannhäuser)
Fenton (Windsorin iloiset rouvat)
Jenik (Myyty morsian)